היום נחשפנו לסיפורה הטרגי של אישה בת 40 שנחנקה למוות משאריות מזון במסעדת אל-גאוצ'ו ברמת גן. המקרה הזה ממחיש כמה חשוב שנדע להציל אנשים במצבים דומים במקרי חירום, כדי לעשות את זה חשוב שכולנו נדע את התמרון הבסיסי והחשוב ביותר שיעזור להציל חיים.
תמרון היימליך המפורסם שרובנו מכירים, נקרא על שם הממציא שלו, ד"ר הנרי היימליך, שמת בשנה שעברה. השיטה מבוססת על הפעלת לחץ בבטן כלפי בית החזה, שגורמת לגוף הזר להישלף החוצה.
כשמצבעים תמרון היימליך באדם מבוגר, יש לעמוד מאחוריו, עם רגל אחת בין רגליו, לאגרף את היד ולהניח אותה בין הבטן לבית החזה. עם היד השנייה יש לחבק אותו מהצד השני ולבצע כמה לחיצות חזקות, עד שהגוף הזר יוצא החוצה. כדי לסייע לתהליך, יש לעודד את האדם להשתעל אם הוא יכול ובעיקר להישאר במצב עמידה. בכל מקרה, חשוב ליצור קשר בהקדם עם מוקד החירום, גם אם חושבים שהמצב אינו מסכן חיים.
במקרה של תינוק שנחנק, מטבע הדברים התמרון יהיה שונה מזה שנעשה במבוגרים. צפו בדרך הנכונה לבצע את התמרון בתינוקות.